Clement Richard Attlee
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Clement Richard Attlee var en britisk politiker for Labour Party. Han var Storbritannias statsminister i perioden 1945–1951, og leder av Labour Party i perioden 1935–1955.
Attlee deltok som offiser (major) i første verdenskrig. Han var medlem av Underhuset i årene 1922–55. Han var postminister fra mars til august 1931, men brøt med Ramsey MacDonald da denne dannet sin samlingsregjering, og Attlee ble i 1935 Labours parlamentariske fører og leder av opposisjonen i Underhuset. I mai 1940 ble han med i Winston Churchills samlingsregjering som lordseglbevarer og leder av Underhuset, og fra september 1943 var han Lord President of the Council og visestatsminister til mai 1945.Etter Labours valgseier sommeren 1945 dannet Attlee regjering, som satt til oktober 1951. Som statsminister opplevde han den begynnende avviklingen av det britiske imperiet med selvstendighet for de tidligere koloniene India i 1947 og Burma i 1948. Innenrikspolitisk var perioden preget av kostbare sosiale reformer på tross av en svak økonomisk utvikling. Etter statsministerperioden var Atlee opposisjonens leder til 1955, da han gikk av som partiets fører og tok sete i Overhuset.Attlee utgav i 1954 en selvbiografi, As It Happened, og i 1961 kom den mer interessante A Prime Minister Remembers. Les mer i Store norske leksikon Labour Party statsministre i Storbritannia Storbritannias historie Litteratur Harris, K.: Attlee, 1982, isbn 0-297-77993-1, Finn boken  Pearce, R.D.: Attlee, 1997 (Profiles in power), isbn 0-582-25690-9, Finn boken